इलाहाबाद/फर्रुखाबाद। बिहार के पूर्णिया जिले में यूको बैंक से चोरों द्वारा 10 करोड़ का माल उड़ाने के बाद अब उसी क्रम में चोरों ने इलाहाबाद स्थित यूको बैंक की शाखा को अपना निशाना बनाया है। बैंक में 3 दिन की छुट्टी थी और जब बैंक खुली तो कर्मचारियों के होश उड़ गये। बैंक के अंदर चोरों ने तिजोरी तोड़कर पैसे उड़ा दिए हैं। बैंक से कितने पैसे गायब हुए हैं, इसका अभी आंकलन किया जा रहा है। बैंक के अधिकारी मौके पर पहुंच चुके हैं जबकि एसएसपी से लेकर जिले के आला अधिकारी भी मौके पर पहुंचकर जांच-पड़ताल कर रहे हैं।